Publication: Magyar Közlöny
Issue: MK-2011-40 (Year: 2011, Number: 40)
Era: contemporary
Section: kompenzációjáról szóló 352/2010. (XII. 30.) Korm. rendeletben meghatározott kompenzáció igénybevételének
Paragraph Index: 159

2011. május 15. után érvényesíteni nem áll módomban. A Nyilatkozó aláírása: Nyilatkozó munkáltatójának átvételt igazoló aláírása: Kitöltési útmutató a 2011. évi adó- és járulékváltozások költségvetési szerveknél foglalkoztatottak körében történõ ellentételezéséhez kitöltendõ Nyilatkozathoz A Nyilatkozatot két példányban, a kitöltési útmutató alapján kell kitölteni, különös figyelemmel arra, hogy a munkáltató a Nyilatkozatban foglaltakat akkor tudja figyelembe venni és a kompenzációt érvényesíteni, ha a kitöltött Nyilatkozatot Ön, mint a Nyilatkozó legkésõbb 2011. január 15-éig – külföldi szolgálatot teljesítõk esetében 2011. március 31-ig – a munkáltatója rendelkezésére bocsátja. A tárgyhó 15-ig leadott Nyilatkozat alapján kompenzáció már a tárgyhónapban is megilleti az arra jogosultat, és annak kifizetése a tárgyhóra esedékes illetménye számfejtésével egyidejûleg valósul meg. A tárgyhó 15-e után késedelmesen leadott Nyilatkozat alapján a kompenzáció csak a tárgyhót követõ hónaptól kezdõdõen illeti meg a jogosultat, és az csak a tárgyhónapot követõ hónapra esedékes illetmény számfejtésekor kerül kifizetésre. A kompenzáció 2011. május 15. után visszamenõlegesen, nem érvényesíthetõ. A munkáltató a másolaton igazolja az elsõ példány átvételét, és azt az irattározási szabályainak megfelelõen a munkáltató vagy az illetékes illetményszámfejtõ hely megõrzi. A másodpéldányt Önnek 5 évig szintén meg kell õriznie. A nyilatkozat tartalmát érintõ, a kompenzáció megállapításánál irányadó adatok változása esetén Nyilatkozó köteles munkáltatójánál új nyilatkozatot tenni. Amennyiben Ön az alább felsorolt jogviszonyok közül egyidejûleg több jogviszonyban is foglalkoztatott, Ön csak a teljes munkaidõs jogviszonyában jogosult a kompenzációra, így kizárólag az Önt teljes munkaidõben foglalkoztató munkáltatója felé adhat le Nyilatkozatot. Ha Önnek nincs teljes munkaidõs jogviszonya, tehát csak részmunkaidõben foglalkoztatott, egy vagy több munkáltató által, úgy a legkorábban keletkezett jogviszonyban jár a kompenzáció. Ebben az esetben az Önnel legkorábban jogviszonyt létesítõ munkáltatóhoz kell benyújtania Nyilatkozatát. Fontos, hogy Ön több jogviszony esetén is csak egy munkáltatótól jogosult kompenzációra, így csak egy munkáltatóhoz adhat Nyilatkozatot. A jogalap nélkül felvett kompenzáció összege Öntõl az általános elévülési idõn, azaz három éven belül visszakövetelhetõ. Ön abban az esetben jogosult kompenzáció igénybevételére, ha az alábbi négy feltétel mindegyikének egyidejûleg megfelel:

Source: https://magyarkozlony.hu/hivatalos-lapok/3fedcf054a9ac5b1178a04e2bb9a0091ceebc3ae/dokumentumok/0d8f52f396e937b00b7820058b19d8fb8ce11886/letoltes